Vic Vargas

Si Jose Maria Marfort Asuncion (Marso 28, 1939 – Hulyo 19, 2003), mas kilala sa kanyang pangalang pang-entablado na Vic Vargas, ay isang artista at judoka mula sa Pilipinas.

Maagang buhay at karera
Ipinanganak si Vic Vargas noong Marso 28, 1939. Noong 17 gulang siya, nanalo si Vargas ng tatlong kampeonato para sa judo sa Pilipinas. Nakatapos siya ng arkitektura sa Unibersidad ng Santo Tomas at pagkatapos noon, naging isang guro ng pisikal na edukasyon na nagtuturo ng sining pandigma sa Pamantasan ng Silangan. 

Sa kalaunan, nag-atubili siyang pumasok sa showbis pagkatapos hamonin ng isang kaibigan, at pagkatapos, unang lumabas sa pelikulang Diegong Tabak noong 1962. Kabilang sa kanyang mga naunang pelikula ay pagpares sa Pilipinang aktres na si Josephine Estrada partikular sa pelikulang Prinsipeng Tulisan na ginawa ng VP Pictures, isang sangay ng Sampaguita Pictures, kung saan siya nakakontrata. Bilang eksperto ng judo, naging isang tagapagturo siya sa isang palabas sa telebisyon na ineere nb Channel 7.

Kalaunang karera
Bumida siya sa maraming pelikula mula maagang dekada 1960 hanggang 2002. Napipili siya sa ilang uri ng pelikula tulad ng aksyon at seksing komedya dahil sa kanyang madilim na kutis, pigura at kaakitang seks. Noong 1971, nakuha niya ang isang pagganap sa pelikula ni Ismael Bernal na Pagdating sa Dulo, na binotohan ng Manunuri ng Pelikulang Pilipino bilang isa sa pinakamagaling na pelikula noong dekada 1970. Sa pelikulang El Vibora,  napanalunan niya ang unang niyang parangal bilang Pinakamahusay na Aktor na binigay ng mga nag-organisa ng Manila Film Festival noong 1972. Nanalo muli siya noong sumunod na taon bilang Pinakamahusay na Aktor sa kaparehong naggawad para sa pelikulang Nueva Vizcaya.  

Noong gitnang dekada 1970, naging kapares naman niya (sa loob at labas mg kamera) ang  Miss Universe ng 1969 na si Gloria Diaz. Ang unang pelikula na kanilang pinagtambalan ay ang Ang Pinakamagandang Hayop sa Balat ng Lupa. Nagkaroon din sila ng pagtatambal sa serye ng pelikula na Andres de Saya. Sa pelikula noong 1982 na In This Corner ng Pilipinong direktor na si Lino Brocka, nagkaroon siya ng nominasyon para sa Pinakamahusay ng Aktor para sa Urian.

Maliban sa pelikula, lumabas din siya sa telebisyon at naging isa sa mga gumanap sa palabas pantelebisyon na Lahi ni Adan at sandaling naging punong-abala ng Tawag ng Tanghalan pagkatapos ng kamatayan ni Lopito, ang orihinal na pangunahing punong-abala ng palabas. Lumabas din siya sa katatawanang palabas ng ABS-CBN na Home Along Da Riles. Ilan sa mga mahahalagang pelikulang pinagbidahan niya ang Pito ang Asawa Ko, Sinong Kapiling, Sinong Kasiping?, Banta ng Kahapon, at The King and the Emperor.

Kilala din siya bilang isa sa mga unang aktor na sumali sa Karismatikong kilusan sa Pilipinas. Isa rin sa adbokasiya niya ang kalikasan at sumali sa pangkat na Bantay-Dagat sa Palawan. Isa sa huling mga pelikula niya ang pagganap bilang Rajah Humabon sa pelikulang Lapu-Lapu, kung saan si Lito Lapid ang gumanap na Lapu-Lapu.

 Pansariling buhay 
Kasal si Vargas kay Rosanna Zamora at mayroon silang anak na nagngangalang Basilio Anton Asuncion.

Kamatayan
Namatay siya sa gulang na of 64 noong Hulyo 19, 2003, 15 araw pagkatapos maistrok at pumasok sa isang koma. 

Pilmograpiya
Pelikula
 Taon Pamagat Ginampanan Pananda 1962  Diegong Tabak    1963  Bird of Paradise    1963  Prinsipeng Tulisan  Carlos   1963  Tansan vs Tarsan  Tarsan   1964  Walang Takot sa Patalim    1964  Sa Bilis, Walang Kaparis    1965  Mga Espada ng Rubitanya    1969  Si Darna at ang Planetman   Parte ng serye ng pelikulang Darna 1969  Perlas ng Silanganan    1971  Pagdating sa Dulo   "Simulang Alok" ng Frankesa Films, Inc. 1972  El Vibora  El Vibora   1974  South Seas    1974  Ang Pinakamagandang Hayop sa Balat ng Lupa    1974  Huwag Tularan: Pito ang Asawa Ko    1976  Daluyong at Habagat    1977  Banta ng Kahapon    1978  Ōgon no Hibi   Dramang taiga ng NHK  1987  Hari sa Hari, Lahi sa Lahi  Paduka Pahala  1988  Gawa Na ang Bala Na Papatay sa Iyo    1988  Agila ng Maynila    1992  Boboy Salonga: Batang Tondo    1994  Biboy Banal: Pagganti Ko... Tapos Kayo    2002  Lapu-Lapu  Raha Humabon  

Mga pandand

 Mga sanggunian 

Mga panlabas na link

Kategorya:Showbiz sa Pilipinas
Kategorya:Ipinanganak noong 1939
Kategorya:Namatay noong 2003